**เหตุโจมตีด้วยแอนแทรกซ์ พ.ศ. 2544** ในสหรัฐอเมริกา หรือรู้จักกันในชื่อ **อเมริแทรกซ์** (Amerithrax) จากชื่อคดีของสำนักงานสอบสวนกลางแห่งสหรัฐอเมริกา (FBI) เกิดขึ้นช่วงหลายสัปดาห์เริ่มตั้งแต่วันที่ 18 กันยายน พ.ศ. 2544 หนึ่งสัปดาห์หลังเหตุวินาศกรรม 11 กันยายน พ.ศ. 2544

จดหมายบรรจุสปอร์แอนแทรกซ์ ถูกส่งไปยังสำนักข่าวหลายสำนัก และสมาชิกวุฒิสภาสหรัฐพรรคเดโมแครตสองคน เป็นเหตุให้มีผู้เสียชีวิต 5 คน และอีก 17 คนได้รับเชื้อ ตามข้อมูลของ FBI การสอบสวนติดตามหาตัวผู้กระทำความผิดนั้นกลายมาเป็น "หนึ่งในการสอบสวนครั้งใหญ่ที่สุดและซับซ้อนที่สุดในประวัติศาสตร์การบังคับใช้กฎหมาย"

ประเด็นหลักในช่วงปีแรกของการสอบสวนคือ ผู้เชี่ยวชาญอาวุธชีวภาพชื่อ สตีเฟน แฮทฟิลล์ (Steven Hatfill) ซึ่งสุดท้ายแล้วพ้นจากข้อกล่าวหา ผู้ต้องสงสัยอีกคนหนึ่ง บรูซ เอ็ดเวิร์ดส อีวินส์ (Bruce Edwards Ivins) กลายมาเป็นจุดสนใจของการสอบสวนตั้งแต่วันที่ 4 เมษายน พ.ศ. 2548 อีวินส์เป็นนักวิทยาศาสตร์ผู้ทำงานที่ห้องปฏิบัติการป้องกันด้านชีวภาพ (biodefense) ของรัฐบาลที่ฟอร์ตเดทริก (Fort Detrick) ในเฟรเดอริก รัฐแมริแลนด์ วันที่ 11 เมษายน พ.ศ. 2550 อีวินส์ถูกกักให้อยู่ใต้การเฝ้าตรวจเป็นบางครั้ง และเอกสาร FBI ระบุว่า "บรูซ เอ็ดเวิร์ดส อีวินส์เป็นผู้ต้องสงสัยที่อ่อนไหวอย่างยิ่งในเหตุการโจมตีด้วยแอนแทรกซ์ พ.ศ. 2544" วันที่ 27 กรกฎาคม พ.ศ. 2551 อีวินส์ฆ่าตัวตายด้วยการทานพาราเซตามอลเกินขนาด

วันที่ 6 สิงหาคม พ.ศ. 2551 แม้จะไม่มีหลักฐานโดยตรงยืนยันการมีส่วนเกี่ยวข้องของอีวินส์ อัยการของรัฐประกาศให้เขาเป็นผู้กระทำผิดเพียงคนเดียวในอาชญากรรมนี้ สองวันให้หลัง สมาชิกวุฒิสภา ชาร์ลส แกรสลีย์ และสมาชิกสภาผู้แทนราษฎร รัช โฮลท์ เรียกร้องให้มีการไต่สวนกระทรวงยุติธรรมและการรับมือกับการสอบสวนของ FBI วันที่ 19 กุมภาพันธ์ พ.ศ. 2553 FBI ปิดการสอบสวนอย่างเป็นทางการ

บทวิจารณ์วิธีทางวิทยาศาสตร์ซึ่งใช้ในการสอบสวนที่สถาบันวิทยาศาสตร์แห่งชาติ ซึ่งตีพิมพ์เมื่อเดือนกุมภาพันธ์ พ.ศ. 2554 ตั้งข้อสงสัยในการสรุปของรัฐบาลสหรัฐว่าอีวินส์เป็นผู้ก่อการ บทวิจารณ์พบว่า แม้ชนิดของแอนแทรกซ์ซึ่งใช้ในจดหมายจะระบุถูกต้องว่าเป็นแบคทีเรียสายพันธุ์เอมส์ (Ames strain) แต่ไม่พบหลักฐานทางวิทยาศาสตร์เพียงพอสำหรับการยืนยันของ FBI ที่ว่ามันมีแหล่งกำเนิดจากห้องปฏิบัติการของอีวินส์ FBI โต้โดยชี้ว่าผู้จัดทำบทวิจารณ์ยืนยันว่า ไม่มีความเป็นไปได้ที่จะบรรลุข้อสรุปแน่ชัดตามหลักวิทยาศาสตร์เพียงอย่างเดียว และว่า ปัจจัยหลายอย่างประกอบกันทำให้ FBI สรุปว่าอีวินส์เป็นผู้ก่อการ บางข้อมูลเกี่ยวกับคดีที่เกี่ยวข้องกับปัญหาทางจิตของอีวินส์ยังคง "ถูกผนึก" รัฐบาลสหรัฐยุติคดีความที่ยื่นฟ้องโดยภรรยาม่ายของเหยื่อ บ็อบ สตีเฟนส์ โดยจ่ายค่าชดเชย 2.5 ล้านเหรียญสหรัฐ โดยไม่มีการรับผิด ตามแถลงการณ์ในข้อตกลง การยุติคดีมีวัตถุประสงค์เพื่อ "หลีกเลี่ยงค่าใช้จ่ายและความเสี่ยงของการฟ้องร้องต่อไป"

อ้างอิง
-------

1. ↑  Amerithrax or Anthrax Investigation เก็บถาวร 2009-07-09 ที่ เวย์แบ็กแมชชีน, U.S. Federal Bureau of Investigation.
2. ↑  "FBI file #847444" (PDF). p. 67. คลังข้อมูลเก่าเก็บจากแหล่งเดิม (PDF)เมื่อ 2011-10-31.
3. ↑  "Ivins case reignites debate on anthrax". LA Times. August 3, 2008. คลังข้อมูลเก่าเก็บจากแหล่งเดิมเมื่อ 2009-05-12. สืบค้นเมื่อ April 5, 2009.
4. ↑  Greenwald, Glenn (February 16, 2011) Serious doubt cast on FBI's anthrax case against Bruce Ivans เก็บถาวร 2011-09-04 ที่ เวย์แบ็กแมชชีน, *Salon.com*
5. ↑  "U.S. officials declare researcher is anthrax killer". CNN. August 6, 2008. สืบค้นเมื่อ August 7, 2008.
6. ↑  Meyer, Josh (August 8, 2008). "Anthrax investigation should be investigated, congressmen say". Associated Press. สืบค้นเมื่อ August 8, 2008.
7. ↑  Cole, Leonard A. (2009). *The Anthrax Letters: A Bioterrorism Expert Investigates the Attacks That Shocked America--Case Closed?*. SkyhorsePublishing. ISBN 978-1-60239-715-6.
8. ↑  Scott Shane (February 19, 2010). "F.B.I. Laying Out Evidence, Closes Anthrax Letters Case". *New York Times*. สืบค้นเมื่อ February 19, 2010.
9. ↑  "FBI to Request Scientific Review of Its Anthrax Investigation - ScienceNOW". News.sciencemag.org. September 16, 2008. คลังข้อมูลเก่าเก็บจากแหล่งเดิมเมื่อ 2012-01-14. สืบค้นเมื่อ September 12, 2011.
10. ↑  Sheridan, Kerry (February 15, 2011). "Science review casts doubt on 2001 anthrax case". Agence Frace Press. คลังข้อมูลเก่าเก็บจากแหล่งเดิมเมื่อ 2011-11-28. สืบค้นเมื่อ February 15, 2011.
11. ↑  FBI Summary Report เก็บถาวร 2013-12-28 ที่ เวย์แบ็กแมชชีน Footnote p. 8
12. ↑  Shane, Scott (February 16, 2011). "Expert Panel Is Critical of F.B.I. Work in Investigating Anthrax Letters". *New York Times*. สืบค้นเมื่อ February 16, 2011.
13. ↑  "Government Settles Anthrax Suit for $2.5 million". *Frontline*. pbs.org. November 29, 2011. คลังข้อมูลเก่าเก็บจากแหล่งเดิมเมื่อ November 18, 2015. สืบค้นเมื่อ August 23, 2017.

แหล่งข้อมูลอื่น
---------------

* FBI's official 'Amerithrax' page เก็บถาวร 2009-07-09 ที่ เวย์แบ็กแมชชีน